Az EGT-Vegyesbizottság 115/98 határozata

(1998. december 18.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel a Megállapodás II. mellékletét az 1998. július 4-i 63/98 EGT-vegyesbizottsági határozat [1] módosította;

mivel a végberendezés-interfészek digitális, strukturálatlan 2048 kbit/s-os ONP bérelt vonalakra történő kapcsolásának csatlakoztatási követelményeire vonatkozó közös műszaki szabályokról szóló, 1997. július 9-i 97/520/EK bizottsági határozatot [2] be kell építeni a Megállapodásba;

mivel a végberendezés-interfészek digitális, strukturált 2048 kbit/s ONP bérelt vonalakra történő kapcsolásának csatlakoztatási követelményeire vonatkozó közös műszaki szabályokról szóló, 1997. július 9-i 97/521/EK bizottsági határozatot [3] be kell építeni a Megállapodásba;

mivel a végberendezés-interfészek digitális, korlátozás nélküli 64 kbit/s ONP bérelt vonalakra történő kapcsolásának csatlakoztatási követelményeire vonatkozó közös műszaki szabályokról szóló, 1997. július 9-i 97/522/EK bizottsági határozatot [4] be kell építeni a Megállapodásba;

mivel a 97/520/EK bizottsági határozat, 1998. július 10-től kezdődően hatályon kívül helyezi a végberendezés-interfészek digitális, strukturálatlan 2048 kbit/s-os ONP bérelt vonalakra történő kapcsolásának csatlakoztatási követelményeire vonatkozó közös műszaki szabályokról szóló 94/470/EK bizottsági határozatot, amelyet beépítettek a Megállapodásba, és, amelyet következésképpen a Megállapodásból el kell hagyni;

mivel a 97/522/EK bizottsági határozat, 1998. július 10-től kezdődően hatályon kívül helyezi az ONP 64 kbit/s sebességű digitális strukturálatlan bérelt vonal végberendezés-interfészének csatlakoztatási követelményeire vonatkozó közös műszaki szabályzatról szóló 94/821/EK bizottsági határozatot, amelyet beépítettek a Megállapodásba, és, amelyet következésképpen a Megállapodásból el kell hagyni,

A KÖVETKEZŐKÉPPEN HATÁROZOTT:

1. cikk

A Megállapodás II. mellékletének XVIII. fejezete a 4x. pontot (97/529/EK bizottsági határozat) követően a következő pontokkal egészül ki:

"4y. 397 D 0520: A Bizottság 1997. július 9-i 97/520/EK határozata a végberendezés-interfészek digitális, strukturálatlan 2048 kbit/s-os ONP bérelt vonalakra történő kapcsolásának csatlakoztatási követelményeire vonatkozó közös műszaki szabályokról (HL L 215., 1997.8.7., 41. o.).

4z. 397 D 0521: A Bizottság 1997. július 9-i 97/521/EK határozata a végberendezés-interfészek digitális, strukturált 2048 kbit/s ONP bérelt vonalakra történő kapcsolásának csatlakoztatási követelményeire vonatkozó közös műszaki szabályokról (HL L 215., 1997.8.7., 44. o.).

4za. 397 D 0522: A Bizottság 1997. július 9-i 97/522/EK határozata a végberendezés-interfészek digitális, korlátozás nélküli 64 kbit/s ONP bérelt vonalakra történő kapcsolásának csatlakoztatási követelményeire vonatkozó közös műszaki szabályokról szóló (HL L 215., 1997.8.7., 46. o.)."

2. cikk

A Megállapodás II. melléklete XVIII. fejezete 4c. pontjának (94/470/EK bizottsági határozat) és 4h. pontjának (94/821/EK bizottsági irányelv) szövegét el kell hagyni.

3. cikk

A 97/520/EK, a 97/521/EK és a 97/522/EK bizottsági határozat izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

4. cikk

Ez a határozat 1998. december 19-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

5. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1998. december 18-án.

az EGT-Vegyesbizottság részéről

az elnök

N. v. Liechtenstein

[1] HL L 100., 1999.4.15., 50. o.

[2] HL L 215., 1997.8.7., 41. o.

[3] HL L 215., 1997.8.7., 44. o.

[4] HL L 215., 1997.8.7., 46. o.

--------------------------------------------------